CELEX: 
Language: mt
Date: 2017-11-15 00:00:00
Title: REGOLAMENT DELEGAT TAL-KUMMISSJONI (UE) .../... li jemenda r-Regolament Delegat tal-Kummissjoni (UE) 2016/1238 f’dak li għandu x’jaqsam mar-rekwiżiti tal-kompożizzjoni u mal-karatteristiċi tal-kwalità tal-ħalib u tal-prodotti tal-ħalib li huma eliġibbli għall-intervent pubbliku u għall-għajnuna għall-ħżin privat

MEMORANDUM TA’ SPJEGAZZJONI
            
            
               1.KUNTEST TAL-ATT DELEGAT
            
            
               Ir-riforma tal-Politika Agrikola Komuni (il-PAK) li saret fl-2013 ikkonfermat li s-sistema tal-intervent pubbliku u l-għajnuna għall-ħżin privat għandhom jitkomplew bħala tnejn mill-miżuri ewlenin tas-suq ta’ din il-politika, hekk kif stabbilit fir-Regolament (UE) Nru 1308/2013 tal-Parlament Ewropew u tal-Kunsill tas-17 ta’ Diċembru 2013 li jistabbilixxi organizzazzjoni komuni tas-swieq fi prodotti agrikoli (“ir-Regolament dwar l-OKS”).
            
            
               Diversi metodi ta’ analiżi li ġew stabbiliti fir-Regolament tal-Kummissjoni (KE) Nru 273/2008 ilhom minn dak iż-żmien ma jiġu aġġornati, u għandhom bżonn jiġu riveduti, b’mod partikulari b’rabta mal-preċiżjoni tagħhom iżda wkoll mal-piż amministrattivi u mal-ispejjeż marbutin magħhom li huma aċċettabbli għall-Istati Membri u għall-operaturi. Għalhekk jenħtieġ li r-Regolament dwar il-metodi ta’ analiżi tal-intervent pubbliku u tal-ħżin privat jitħassar u li floku jiddaħħlu regoli ssimplifikati li jkunu allinjati mat-Trattat ta’ Lisbona u mas-setgħat korrispondenti inklużi fl-atti bażiċi rilevanti. Barra minn hekk, skont l-istruttura l-ġdida tal-leġiżlazzjoni sekondarja, ir-Regolamenti attwali separati dwar il-metodi ta’ analiżi għall-prodotti li jidħlu fil-qafas tal-intervent pubbliku u tal-għajnuna għall-ħżin privat għandhom jiġu integrati fl-atti orizzontali delegati u ta’ implimentazzjoni marbutin mal-miżuri msemmijin hawn fuq.
            
            
               Fid-dawl tal-armonizzazzjoni, ġiet stabbilita u twettqet analiżi komprensiva tal-metodi sabiex ikun żgurat li tiġi vverifikata l-kwalità tal-prodotti tal-ħalib li jinxtraw permezz tal-intervent pubbliku jew li jkunu eliġibbli għall-għajnuna għall-ħżin privat, u sabiex ikun żgurat li d-dispożizzjonijiet rilevanti tar-Regolamenti tal-Kummissjoni jkunu ssimplifikati.
            
            
               Minħabba li sar titjib tekniku konsiderevoli fil-metodoloġija analitika, jenħtieġ li jiġu riveduti r-rekwiżiti tal-kompożizzjoni u l-karatteristiċi tal-kwalità ta’ ċerti prodotti tal-ħalib f’dak li għandu x’jaqsam mal-intervent pubbliku u mal-għajnuna għall-ħżin privat. Fl-istess ħin, tqiesu aħjar ir-regoli eżistenti tal-Unjoni marbutin mar-rekwiżiti tal-iġjene għall-prodotti tal-ħalib. Għalhekk jeħtieġ li jiġu aġġornati l-parametri tal-kwalità għax-xiri tal-prodotti tal-ħalib b’intervent pubbliku u għall-ħżin privat tat-tali prodotti. Dan ir-Regolament Delegat u Regolament ta’ Implimentazzjoni parallel qed jagħmlu proprju dan. Sabiex ikunu żgurati l-konsistenza, il-koerenza leġiżlattiva u ċ-ċertezza u b’hekk ma jinħolqux lakuni, ir-Regolament Delegat u r-Regolament ta’ Implimentazzjoni għandhom jiġu approvati fl-istess data u jibdew japplikaw mill-istess data.
            
            
               2.KONSULTAZZJONIJIET QABEL L-ADOZZJONI TAL-ATT
            
            
               Il-Kummissjoni ddiskutiet l-abbozzi tal-atti delegati u ta’ implimentazzjoni mal-esperti li ħatru l-Istati Membri waqt il-laqgħat tal-Grupp ta’ Esperti dwar l-OKS li saru fil-perjodu minn Novembru tal-2016 sa Lulju tal-2017, u qieset il-fehmiet u l-pożizzjonijiet li ssemmew matul dawk il-konsultazzjonijiet.
            
            
               L-abbozzi tar-Regolament Delegat u tar-Regolament ta’ Implimentazzjoni kienu disponibbli għall-konsultazzjoni mal-pubbliku fil-qafas tal-Portal għal Regolamentazzjoni Aħjar għal perjodu ta’ erba’ ġimgħat mit-8 ta’ Settembru sas-6 ta’ Ottubru 2017. B’kollox waslu żewġ kontributi, wieħed għal kull abbozz. 
            
            
               L-esperti tal-Parlament Ewropew ġew infurmati dwar dawn id-diskussjonijiet kollha u ġew mistiedna għal-laqgħat kollha.
            
            
               3.ELEMENTI ĠURIDIĊI TAL-ATT DELEGAT
            
            
               L-att delegat jemenda r-Regolament Delegat tal-Kummissjoni (UE) 2016/1238 b’rabta mal-kundizzjonijiet tal-eliġibbiltà tal-prodotti għall-iskemi filwaqt li jitqiesu n-natura differenti tal-prodotti u, b’mod partikulari, ir-rekwiżiti tal-analiżi għall-ħalib u għall-prodotti tal-ħalib.
            
            
               Sabiex ikun żgurat li l-verifiki jkunu armonizzati, jeħtieġ li jkunu stabbiliti limiti b’rabta mal-parametri meħtieġa. Għalhekk jeħtieġ li jiġi aġġornat ir-Regolament delegat orizzontali dwar l-intervent pubbliku sabiex dan ikun konformi mar-regoli ta’ implimentazzjoni l-ġodda.
            
            
               REGOLAMENT DELEGAT TAL-KUMMISSJONI (UE) .../...
            
            
               ta’ 15.11.2017
            
            
               li jemenda r-Regolament Delegat tal-Kummissjoni (UE) 2016/1238 f’dak li għandu x’jaqsam mar-rekwiżiti tal-kompożizzjoni u mal-karatteristiċi tal-kwalità tal-ħalib u tal-prodotti tal-ħalib li huma eliġibbli għall-intervent pubbliku u għall-għajnuna għall-ħżin privat 
            
            
               IL-KUMMISSJONI EWROPEA,
            
            
               Wara li kkunsidrat it-Trattat dwar il-Funzjonament tal-Unjoni Ewropea,
            
            
               Wara li kkunsidrat ir-Regolament (UE) Nru 1308/2013 tal-Parlament Ewropew u tal-Kunsill tas-17 ta’ Diċembru 2013 li jistabbilixxi organizzazzjoni komuni tas-swieq fi prodotti agrikoli u li jħassar ir-Regolamenti tal-Kunsill (KEE) Nru 922/72, (KEE) Nru 234/79, (KE) Nru 1037/2001 u (KE) Nru 1234/2007
                  1
               , u b’mod partikulari l-Artikolu 19(1)(a) tiegħu,
            
         
         
            
               Billi:
            
            
               (1)Ir-Regolament Delegat tal-Kummissjoni (UE) 2016/1238
                  2
                jistabbilixxi r-rekwiżiti tal-kompożizzjoni u l-karatteristiċi tal-kwalità tal-ħalib u tal-prodotti tal-ħalib li huma eliġibbli għall-intervent pubbliku u għall-għajnuna għall-ħżin privat.
            
            
               (2)Minħabba li sar titjib tekniku fil-metodoloġija li tintuża għall-analiżi u għall-evalwazzjoni tal-kwalità tal-ħalib u tal-prodotti tal-ħalib, u sabiex ir-regoli eżistenti tal-Unjoni marbutin mar-rekwiżiti tal-iġjene jiġu allinjati flimkien, jeħtieġ li jiġu riveduti l-parametri tar-rekwiżiti tal-kompożizzjoni u tal-karatteristiċi tal-kwalità ta’ ċerti prodotti tal-ħalib li huma eliġibbli għall-intervent pubbliku u għall-għajnuna għall-ħżin privat, u li dawn jiġu aġġornati. 
            
            
               (3)Għalhekk jenħtieġ li l-Annessi IV u V tar-Regolament Delegat tal-Kummissjoni (UE) 2016/1238 jiġu emendati kif xieraq, 
            
            
               ADOTTAT DAN IR-REGOLAMENT:
            
            
               Artikolu 1
            
            
               L-Annessi tar-Regolament Delegat tal-Kummissjoni (UE) 2016/1238 huma emendati kif ġej:
            
            
               (a) il-Parti II tal-Anness IV qed tinbidel bit-test mogħti fl-Anness I ta’ dan ir-Regolament; 
            
            
               (b) il-Parti II tal-Anness V qed tinbidel bit-test mogħti fl-Anness II ta’ dan ir-Regolament. 
            
            
               Artikolu 2
            
            
               Dan ir-Regolament għandu jidħol fis-seħħ fis-seba’ jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
            
            
               Dan ir-Regolament għandu jorbot fl-intier tiegħu u japplika direttament fl-Istati Membri kollha.
            
            
               Magħmul fi Brussell, 15.11.2017
            
            
               
                     Għall-Kummissjoni
               
               
                     Il-President
                     Jean-Claude JUNCKER
               
            
         
         
            
                  
                     (1)
                  
                        ĠU L 347, 20.12.2013, p. 671. 
               
               
                  
                     (2)
                  
                        Ir-Regolament Delegat tal-Kummissjoni (UE) 2016/1238 tat-18 ta’ Mejju 2016 li jissupplimenta r-Regolament (UE) Nru 1308/2013 tal-Parlament Ewropew u tal-Kunsill fir-rigward tal-intervent pubbliku u l-għajnuna għall-ħżin privat (ĠU L 206, 30.7.2016, p. 15).
               
            
      
    ---documentbreak--- 
      
         
         
            
               ANNESS I
            
            
               “PARTI II 
            
            
               Rekwiżiti tal-kompożizzjoni u karatteristiċi tal-kwalità
            
            
               Il-butir huwa emulsjoni solida, l-aktar tat-tip tal-ilma fiż-żejt, bil-karatteristiċi tal-kompożizzjoni u tal-kwalità li ġejjin:
            
            
                     
                        Parametri
                     
                  
                  
                     
                        Kontenut u karatteristiċi tal-kwalità
                     
                  
               
                     
                        Xaħam
                     
                  
                  
                     
                        Minimu ta’ 82 %
                     
                  
               
                     
                        Ilma
                     
                  
                  
                     
                        Massimu ta’ 16 %
                     
                  
               
                     
                        Solidi bla xaħam
                     
                  
                  
                     
                        Massimu ta’ 2 %
                     
                  
               
                     
                        Aċidità tax-xaħam
                     
                  
                  
                     
                        Massimu ta’ 1,2 mmole għal kull 100 gramma xaħam
                     
                  
               
                     
                        Valur tal-perossidu
                     
                  
                  
                     
                        Massimu ta’ 0,3 meq ta’ ossiġnu għal kull 1 000 gramma xaħam
                     
                  
               
                     
                        Xaħam bla ħalib
                     
                  
                  
                     
                        Mhux traċċabbli b’analiżi tat-trigliċeridi
                     
                  
               
                     
                        Karatteristiċi sensorjali
                     
                  
                  
                     
                        Mill-anqas erba’ minn ħames punti għad-dehra, għat-togħma u għall-konsistenza
                     
                  
               
               ”
               
            
               ANNESS II
            
            
               “PARTI II
            
            
               Rekwiżiti tal-kompożizzjoni u karatteristiċi tal-kwalità 
            
            
                     
                        Parametri
                     
                  
                  
                     
                        Kontenut u karatteristiċi tal-kwalità
                     
                  
               
                     
                        Proteina 
                     
                  
                  
                     
                        Minimu ta’ 34,0 % tal-materja niexfa bla xaħam
                     
                  
               
                     
                        Xaħam 
                     
                  
                  
                     
                        Massimu ta’ 1,00 %
                     
                  
               
                     
                        Ilma 
                     
                  
                  
                     
                        Massimu ta’ 3,5 %
                     
                  
               
                     
                        Aċidità titrabbli f’millilitri ta’ soluzzjoni tal-idrossidu tas-sodju deċinormali
                     
                  
                  
                     
                        Massimu ta’ 19,5 ml
                     
                  
               
                     
                        Lattat 
                     
                  
                  
                     
                        Massimu ta’ 150 mg għal kull 100 gramma
                     
                  
               
                     
                        Test tal-fosfatażi
                     
                  
                  
                     
                        Negattiv, jiġifieri mhux aktar minn 350 mU ta’ attività tal-fosfatażi għal kull litru ta’ ħalib rikostitwit
                     
                  
               
                     
                        Indiċi tal-insolubbiltà
                     
                  
                  
                     
                        Massimu ta’ 0,5 ml (24 °C)
                     
                  
               
                     
                        Partiċelli maħruqin 
                     
                  
                  
                     
                        Massimu ta’ 15,0 mg, jiġifieri tal-inqas id-diska B
                     
                  
               
                     
                        Mikroorganiżmi 
                     
                  
                  
                     
                        Massimu ta’ 40 000 CFU għal kull gramma
                     
                  
               
                     
                        Xorrox tal-butir (1) 
                     
                  
                  
                     
                        L-ebda traċċa tiegħu (2)
                     
                  
               
                     
                        Xorrox tat-tames (3) 
                     
                  
                  
                     
                        L-ebda traċċa tiegħu
                     
                  
               
                     
                        Xorrox aċiduż (3) 
                     
                  
                  
                     
                        L-ebda traċċa tiegħu (4) jew massimu ta’ 150 mg għal kull 100 gramma (5)
                     
                  
               
                     
                        Togħma u riħa
                     
                  
                  
                     
                        Nodfa
                     
                  
               
                     
                        Dehra
                     
                  
                  
                     
                        Kulur abjad jew li jagħti ftit fl-isfar, mingħajr impuritajiet u partiċelli kkuluriti
                     
                  
               
               (1) “Xorrox tal-butir” tfisser il-prodott sekondarju tal-manifattura tal-butir li jinkiseb wara li titħawwad il-krema u jinfired ix-xaħam solidu.
            
            
               (2) In-nuqqas ta’ xorrox tal-butir jista’ jiġi stabbilit jew permezz ta’ spezzjoni fuq il-post tal-impjant tal-produzzjoni li titwettaq tal-inqas darba fil-ġimgħa mingħajr avviż minn qabel, jew permezz ta’ analiżi fil-laboratorju tal-prodott aħħari li tindika massimu ta’ 69,31 mg ta’ PEDP għal kull 100 gramma.
            
            
               (3) “Xorrox” tfisser il-prodott sekondarju tal-manifattura tal-ġobon jew tal-kaseina li jinkiseb permezz tal-azzjoni tal-aċidi, tat-tames u/jew ta’ proċessi kimiċi u fiżiċi.
            
            
               (4) Meta jitwettqu spezzjonijiet fuq il-post.
            
            
               (5) Meta jintuża l-istandard tal-ISO 8069.”